《颂古六首 其一 即心即佛。》
宋代·释元静

即心即佛，铁牛无骨。戏海狞龙，摩天俊鹘。西江吸尽未为奇，火里生莲香拂拂。

作者简介：释元静（一○六五～一一三五），后名道兴，阆州玉山大儒赵约仲子。十岁出家。哲宗元祐三年（一○八八），通经得度。后住彭州大随寺，称南堂元静禅师。为南岳下十四世，五祖法演禅师法嗣。高宗绍兴五年卒，年七十一。《嘉泰普灯录》卷一一、《五灯会元》卷一九有传。今录诗九首。